- Ես չեմ ուզում տարանջատել այդ երկու երևույթները: Ցանկացած ընդվզում, բողոքի դրսևորում, որը տևական պայքարի արդյունք է, կամ որոշակի իմաստով կազմակերպված շարժում է, ես դասական քաղաքականություն եմ համարում: Հանրությունը խուսափում է քաղաքական կամ քաղաքականացված երևույթներից և դրա համար հիմնավոր պատճառներ ունի: Նախկինում բոլորս էլ ականատես ենք եղել, թե ինչպես տարբեր քաղաքական կուսակցություններ, ՀԿ-ներ, ինչ-որ կազմակերպություններ մտել են զանազան պայքարների մեջ, սակայն գերադասել են իրենց և ոչ թե հանրային շահը: Արժեզրկել են քաղաքականություն կամ քաղաքականացված երևույթը: Բայց սա քաղաքական պահանջ է` կոնկրետ պաշտոնյաների պաշտոնանկություն, ինչն առաջադրվել է քաղաքացիների կողմից: Այլ հարց է, որ մենք քաղաքական գործիչներ չենք, մենք կուսակցական պատկանելություն չունենք: